Ruotsin maaseutu voi paremmin kuin Suomen maaseutu, mutta miksi? Matkustimme Ruotsin keskipisteeseen ja selvitimme, mitä länsinaapurissa tehdään oikein

Ruotsissa asutus on keskittynyt Suomeakin voimakkaammin etelään ja isoihin kaupunkeihin. Noin 80 prosenttia ruotsalaisista asuu etelämpänä kuin yksikään suomalainen. Silti länsinaapurin maaseutu voi paremmin kuin Suomen maaseutu.

Tilaajille

Torpshammarin kylä sijaitsee keskellä Ruotsia. Kylän keskellä taas sijaitsee Happy Days -ravintola.­

Tukholma

Miltä näyttää Ruotsin keskipisteessä?

Ensin silmiin osuu pieni laatikkomainen rakennus, jossa on american diner -henkeen sisustettu Happy Days -niminen ravintola. Maanantaisin kiinni, vaikka mainoskyltti muuta väittää.

Happy Daysin vieressä on tyhjillään oleva pankki, ja sitä vastapäätä sijaitsee toinen tärkeä maamerkki, Sören Thynström. Thynström on myynyt orvokkeja ja muita pihakukkia tällä täsmälleen samalla paikalla 39 vuotta joka kevät ja kesä. Tätä nykyä kuulemma tappiolla. ”Äh, tämä on puhdasta hyväntekeväisyyttä”, hän toteaa. Kravatti on kuitenkin liikemiehellä kaulassa.